# data[].attributes.headline
Το νερό και το πόσο απαραίτητο είναι

# data[].attributes.subject
Το νερό και το πόσο απαραίτητο είναι

# data[].attributes.body
Το νερό είναι απαραίτητο για την ανθρώπινη υγεία και απαραίτητο για την επιβίωσή μας. Το ανθρώπινο σώμα μπορεί να λειτουργήσει εβδομάδες χωρίς τροφή, αλλά μόνο λίγες ημέρες χωρίς νερό. Το νερό που προορίζεται για ανθρώπινη κατανάλωση πρέπει να είναι καθαρό από φυσική, χημική, βιολογική και μικροβιολογική άποψη και μπορεί να καταναλώνεται χωρίς να κινδυνεύει η υγεία του ανθρώπου. Το πόσιμο νερό πρέπει να είναι άχρωμο, άοσμο, δροσερό και με ευχάριστη γεύση.
Δέσποινα Μάγγελ

# data[].attributes.headline
Ρύπανση νερού 

# data[].attributes.subject
Ρύπανση νερού 

# data[].attributes.body
Ξέρετε ότι το νερό που χρησιμοποιούμε σήμερα είναι το ίδιο νερό που χρησιμοποιούσαν οι δεινόσαυροι; Δεν μπορούμε να παράγουμε «νέο» νερό.  Για εκατομμύρια χρόνια το νερό ανακυκλώνεται από την ίδια τη φύση.
Όμως τώρα ο άνθρωπος έχει αρχίσει και μολύνει το νερό. Οι βιομηχανίες και οι άνθρωποι ρίχνουν χημικά απόβλητα και σκουπίδια στα ποτάμια, τις λίμνες και τη θάλασσα.  Επίσης το νερό μολύνεται και από χημικά που πέφτουν στη γη (φυτοφάρμακα, απόβλητα εργοστασίων) και που τελικά καταλήγουν στον υδροφόρο ορίζοντα.
Η όξινη βροχή στις βιομηχανικές χώρες μολύνει επίσης τον υδροφόρο ορίζοντα, τις λίμνες και τα ποτάμια. Το νερό που μολύνεται γίνεται επικίνδυνο για τους ανθρώπους, τα ζώα και τα φυτά.

# data[].attributes.headline
MASARU EMOTO: «ΤΟ ΝΕΡΌ ΑΙΣΘΆΝΕΤΑΙ!»

# data[].attributes.subject
MASARU EMOTO: «ΤΟ ΝΕΡΌ ΑΙΣΘΆΝΕΤΑΙ!»

# data[].attributes.body
Το νερό αντιδρά και η δομή του αλλάζει όταν του μιλάς για αγάπη, ειρήνη, όταν ακούει Μότσαρτ, όταν υποφέρει από ρύπανση. Επίσης, εμφανίζει διαφορετικό «πρόσωπο» στην πόλη ή την ύπαιθρο, μετά από διαλογισμό και προσευχή ή μετά από απειλές, εχθρικότητα και αρνητισμό! Στη φράση «Σε μισώ», π.χ., οι κρύσταλλοι που δημιουργούνται στο νερό γίνονται θαμποί, σχεδόν χωρίς σχήμα. Αντίθετα, στη φράση «Σε αγαπώ» ή «Σ’ ευχαριστώ», οι κρύσταλλοι παίρνουν ένα υπέροχο εξαγωνικό σχήμα γεμάτο λάμψη, όμοιοι με διαμάντια.

# data[].attributes.headline
Τροφές και νερό

# data[].attributes.subject
Τροφές και νερό

# data[].attributes.body
Το νερό που καταναλώνουμε, δεν είναι μόνο το νερό το οποίο πίνουμε. Ένα σημαντικό μέρος του προέρχεται από αυτά που τρώμε. Όλες (ή σχεδόν όλες) οι τροφές περιέχουν νερό στη σύστασή τους – άλλες σε μεγαλύτερο και άλλες σε μικρότερο ποσοστό. Ανάμεσα σε αυτές, φυσικά, τα φρούτα και τα λαχανικά τα οποία -σε πολλές περιπτώσεις- περιέχουν πάνω από 90% νερό.

Χριστίνα Κατσιαούνου

# data[].attributes.headline
Ο κύκλος του νερού

# data[].attributes.subject
Ο κύκλος του νερού

# data[].attributes.body
O κύκλος του νερού (γνωστός και ως υδρολογικός κύκλος) είναι η συνεχής ανακύκλωση του νερού της Γης μέσα στην υδρόσφαιρα, στην ατμόσφαιρα και στη λιθόσφαιρα (έδαφος-υπέδαφος). Το συνεχές της κυκλικής διαδικασίας του κύκλου του νερού επιτυγχάνεται εξαιτίας της ηλιακής ακτινοβολίας. Το νερό του πλανήτη αλλάζει συνεχώς φυσική κατάσταση, από τη στερεά μορφή των πάγων στην υγρή μορφή των ποταμών, λιμνών και των θαλασσών και την αέρια κατάσταση των υδρατμών.

Γιώργος Δανιάς

# data[].attributes.headline
ευεργετικές ιδιότητες του νερού

# data[].attributes.subject
ευεργετικές ιδιότητες του νερού

# data[].attributes.body
Το νερό έχει από την φύση του μερικές ευεργετικές ιδιότητες.Μερικες απο αυτες ειναι:

1)Το νερό σας βοηθάει να είστε πιο αδύνατοι

Προσπαθείτε να χάσετε βάρος; Το νερό αυξάνει τον μεταβολισμό σας, ειδικά αν είναι παγωμένο, και σας βοηθάει να νιώθετε περισσότερο πλήρεις, περιορίζοντας το αίσθημα της πείνας. Το παγωμένο νερό υποχρεώνει τον οργανισμό σας να κάψει περισσότερες θερμίδες για να ζεσταθεί. Αντικαταστήστε τα διάφορα ποτά με πολλές θερμίδες που ίσως καταναλώνετε μέσα στην ημέρα με μερικά ποτήρια νερό και μην ξεχνάτε να πίνετε ένα ποτήρι νερό πριν από κάθε κύριο γεύμα.

2)Το νερό μειώνει τα επίπεδα στρες στον οργανισμό

Περίπου το 70-80% των ιστών του εγκεφάλου σας αποτελείται από νερό. Αν είστε αφυδατωμένοι, τότε ανεβάζετε το στρες στον εγκέφαλο και το σώμα σας. Να θυμάστε ότι αν νιώθετε δίψα, τότε είστε ήδη αφυδατωμένοι σε κάποιο ποσοστό. Για να μειώσετε το στρες, προσπαθήστε να έχετε πάντα μαζί σας λίγο νερό.

3)Το νερό βοηθάει στην ανάπτυξη των μυών

Το νερό θα βοηθήσει το σώμα σας να μην έχει κράμπες στους μυς όταν ασκείστε, ενώ ταυτόχρονα λιπαίνει τις αρθρώσεις.

4)Το νερό θρέφει την επιδερμίδα

Οι λεπτές γραμμές και οι ρυτίδες στο πρόσωπο είναι πιο έντονες/βαθιές όταν είστε αφυδατωμένοι. Το νερό λειτουργεί σε αυτή την περίπτωση ως καλλυντικό ομορφιάς. Όταν πίνετε νερό ενυδατώνετε τα κύτταρα της επιδερμίδας, τα αναζωογονείτε και αυτό σας κάνει να φαίνεστε νεότεροι. Επίσης έχει αποτοξινωτικές ιδιότητες και απομακρύνει τις βλαβερές ουσίες από το αίμα που φτάνει στα τριχοειδή αγγεία της επιδερμίδας σας.

5)Το νερό βοηθάει το πεπτικό σας σύστημα

Μαζί με τις ίνες που παίρνετε από τις τροφές, το νερό παίζει πολύ σημαντικό ρόλο στην σωστή λειτουργία του πεπτικού συστήματος. Επίσης, αν είστε αφυδατωμένοι το σώμα σας απορροφά όσο περισσότερο νερό μπορεί για να λειτουργήσει σωστά με αποτέλεσμα να έχετε πιο δύσκολο... έργο όταν πηγαίνετε στην τουαλέτα.

6)Το νερό μειώνει την εμφάνιση πετρών στα νεφρά

Ένας από τους λόγους που τα κρούσματα για πέτρες στα νεφρά αυξάνονται τα τελευταία χρόνια είναι επειδή οι άνθρωποι δεν πίνουν αρκετό νερό. Το νερό διαλύει τα άλατα και τα μέταλλα στα ούρα σας, τα οποία δημιουργούν τους σκληρούς κρυστάλλους που είναι γνωστοί ως "πέτρες" στα νεφρά.

# data[].attributes.headline
Τι ονομάζουμε αφυδάτωση και τι προκαλεί.

# data[].attributes.subject
Τι ονομάζουμε αφυδάτωση και τι προκαλεί.

# data[].attributes.body
Η ανεπάρκεια του συνολικού σωματικού ύδατος, με μια συνοδευτική διαταραχή των μεταβολικών διεργασιών, που λαμβάνει χώρα όταν η απώλεια ελεύθερου ύδατος υπερβαίνει τη λήψη του ελεύθερου ύδατος ονομάζεται αφυδάτωση. Αφυδάτωση συμβαίνει όταν η πρόσληψη νερού δεν είναι αρκετή να αντικαταστήσει το ελεύθερο νερό που χάνεται λόγω των κανονικών φυσιολογικών απωλειών. Ήπια αφυδάτωση χαρακτηρίζεται από δίψα και γενική δυσφορία και αποκαθίσταται συνήθως με στοματική επανυδάτωση. Η αφυδάτωση μπορεί να γίνει επικίνδυνη για τη ζωή όταν οδηγήσει σε επιληπτικές κρίσεις ή αναπνευστική ανακοπή και μεταφέρει επίσης τον κίνδυνο ωσμωτικού εγκεφαλικού οιδήματος εάν η επανυδάτωση είναι υπερβολικά γρήγορη.

Μια απώλεια σε ποσοστό 3-4% του συνολικού σωματικού ύδατος δεν προκαλεί δυσκολία ή αρνητικές επιπτώσεις στην υγεία.

Μείωση 5-8% μπορεί να προκαλέσει κόπωση και ζάλη.

Απώλεια πάνω από 10% του συνολικού σωματικού ύδατος μπορεί να προκαλέσει σωματική και νοητική επιδείνωση, συνοδευόμενη από σοβαρή δίψα.

Κατάληξη σε θάνατο συμβαίνει με απώλεια μεταξύ 15-25% του σωματικού ύδατος.

Δήμητρα Ρασσιά

# data[].attributes.headline
Εμφιαλωμένα νερά

# data[].attributes.subject
Εμφιαλωμένα νερά

# data[].attributes.body
Σχεδόν το 25% όλων των εμφιαλωμένων νερών έχει την ίδια ποιότητα με το νερό της βρύσης. Προφανώς, μερικές εταιρείες φιλτράρουν το νερό τους με υπεριώδη ακτινοβολία πριν το πουλήσουν σε τιμές εκατό φορές υψηλότερες από το κόστος της ίδιας ποσότητας νερού που προέρχεται απευθείας από τη βρύση. Επιπλέον, σε αρκετές μελέτες έχει βρεθεί ότι δείγματα εμφιαλωμένου νερού περιείχαν φθαλάτες, μούχλα, μικρόβια, βενζόλιο, τριχαλομεθάνες, ακόμα και αρσενικό. Από την άποψη αυτή, οι ειδικοί θεωρούν το νερό της βρύσης πιο αξιόπιστο, αν και θα πρέπει να λαμβάνεται υπόψη η διαδικασία καθαρισμού που χρησιμοποιείται στα δημοτικά αποθέματα νερού.

# data[].attributes.headline
Η κατανομή του νερού στο σώμα μας

# data[].attributes.subject
Η κατανομή του νερού στο σώμα μας

# data[].attributes.body
Tο νερό αποτελεί περίπου το 60% του σωματικού σου βάρους, με ένα εύρος 45-75% μιας που το ποσοστό τροποποιείται βάσει του φύλου αλλά και της ηλικίας. Στον πίνακα που ακολουθεί μπορείς να δεις αναλυτικά το ποσοστό νερού σε κάθε σημείο του σώματος:

Νερό στα όργανα του σώματος | Ποσοστό σε νερό (%)
Δέρμα | 64
Σκελετός (Κόκκαλα) | 31
Μύες | 79
Εγκέφαλος | 73
Ήπαρ (συκώτι) | 71
Καρδιά | 73
Νεφροί | 79
Πάγκρεας | 73
Πνεύμονες | 83

Στέφανος Ιωαννίδης

# data[].attributes.headline
Βελτίωση της ποιότητας του νερού.

# data[].attributes.subject
Βελτίωση της ποιότητας του νερού.

# data[].attributes.body
Το 80% των ασθενειών στις αναπτυσσόμενες χώρες συνδέονται με το βρόμικο νερό και τις συνθήκες υγιεινής, ενώ το 1/3 της ανθρωπότητας είναι μόνιμα άρρωστο, εξαιτίας του ακάθαρτου νερού. Τα φίλτρα νερού μπορούν να καθαρίσουν το νερό του σπιτιού που καταναλώνουμε, απομακρύνοντας τις ουσίες εκείνες που μπορεί να μας προκαλέσουν μικρότερα ή μεγαλύτερα προβλήματα υγείας, ενώ παράλληλα απομακρύνουν την συχνά έντονη και δυσάρεστη γεύση.
Ζωή Λαγού

# data[].attributes.headline
Γιατί πρέπει να πίνετε νερό το πρωί με άδειο στομάχι. 

# data[].attributes.subject
Γιατί πρέπει να πίνετε νερό το πρωί με άδειο στομάχι. 

# data[].attributes.body
Η καθημερινή κατανάλωση μεγάλης ποσότητας νερού έχει σημαντικά οφέλη για τον οργανισμό. Αυτό που δεν γνωρίζουν ωστόσο οι περισσότεροι, είναι ότι η κατανάλωση νερού το πρωί με άδειο στομάχι μπορεί να προστατεύσει τον άνθρωπο από μια σειρά ασθενειών. Ιάπωνες επιστήμονες κατέληξαν μετά από έρευνες στο συμπέρασμα ότι το νερό με άδειο στομάχι έχει καλύτερη απορροφητικότητα από τον οργανισμό και μπορεί να βοηθήσει στην αντιμετώπιση πολλών ασθενειών και καταστάσεων.
Αυτές είναι:

-Μόνιμος πονοκέφαλος
-Σωματικοί πόνοι
-Λειτουργία της καρδιάς
-Αρθρίτιδα
-Μειώνει τις ταχυπαλμίες
-Έχει θετική επίδραση στην επιληψία
-Βοηθά στην απώλεια λίπους και κατ' επέκταση κιλών.
Φρόσω Γκούβα

# data[].attributes.headline
Προέλευση νερού.

# data[].attributes.subject
Προέλευση νερού.

# data[].attributes.body
Για να εντοπίσουν τις πηγές του νερού της Γης, οι επιστήμονες κατά κανόνα αναζητούν πηγές υδρογόνου και όχι οξυγόνου. Ιστορικά μιλώντας, πολλοί ερευνητές έχουν υποστηρίξει τη θεωρία πως όλο το νερό της Γης προήλθε από τους αστεροειδείς, εξαιτίας ομοιοτήτων μεταξύ του νερού των ωκεανών και του νερού που συναντάται στους αστεροειδείς. Η αναλογία δευτερίου (ένα βαρύτερο ισότοπο του υδρογόνου) προς το κανονικό υδρογόνο αποτελεί μια μοναδική χημική «υπογραφή» για τις πηγές νερού. Στην περίπτωση των ωκεανών της Γης, η αναλογία δευτερίου- νερού είναι κοντά σε αυτήν των αστεροειδών.
Καλούπη Μαρία

# data[].attributes.headline
Πόσο νερό πρέπει να καταναλώνουμε;

# data[].attributes.subject
Πόσο νερό πρέπει να καταναλώνουμε;

# data[].attributes.body
Το νερό απομακρύνει τοξίνες, μεταφέρει θρεπτικά συστατικά στα κύτταρα, ρυθμίζει τη θερμοκρασία του σώματος, «λιπαίνει» τις αρθρώσεις και όχι μόνο. Υπάρχουν πολλές θεωρίες για το πόσο νερό πρέπει να πίνουμε καθημερινά. Όμως, δεν έχουμε όλοι οι άνθρωποι τις ίδιες ανάγκες για νερό στον οργανισμό μας. Αυτό εξαρτάται από το ύψος και το βάρος του κάθε ανθρώπου. Υπάρχει τρόπος να υπολογίσουμε πόσο νερό πρέπει να πίνουμε ημερησίως εύκολα και γρήγορα. Απλώς διαιρούμε το βάρος μας με τον αριθμό 30. Άρα έχουμε ενδεικτικά: 54 κιλά – 1,7 λίτρα, 63 κιλά – 2 λίτρα, 72 κιλά – 2,3 λίτρα και 81 κιλά – 2,6 λίτρα.

Αναστασία Κοντοδήμου

# data[].attributes.headline
Ορισμένα από τα οφέλη του νερού.

# data[].attributes.subject
Ορισμένα από τα οφέλη του νερού.

# data[].attributes.body
Το νερό συμβάλλει στην αποβολή των άχρηστων συστατικών, ενώ ταυτόχρονα βοηθά και στη ρύθμιση της θερμοκρασίας του σώματός μας. Ακόμα, χαρίζει ενέργεια και είναι ο καλύτερος τρόπος για να πολεμήσουμε την αφυδάτωση. Επιπλέον, «ξυπνάει» τον μεταβολισμό, αφού  μας βοηθάει να κάψουμε περίπου 10 θερμίδες επιπλέον την ημέρα. Τέλος, μας προσφέρει μια όμορφη επιδερμίδα γεμάτη φρεσκάδα και λάμψη.

# data[].attributes.headline
Τι ονομάζουμε νερό;

# data[].attributes.subject
Τι ονομάζουμε νερό;

# data[].attributes.body
Το νερό ή οξειδάνιο κατά χημική ονοματολογία, είναι η περισσότερο διαδεδομένη ανόργανη χημική ένωση στην επιφάνεια της Γης, αφού καλύπτει το 70,9% του πλανήτη μας .Το νερό υπάρχει στην αέρια κατάσταση (οπότε ονομάζεται υδρατμός), στην υγρή κατάσταση και στη στερεή κατάσταση (οπότε ονομάζεται πάγος).
Ευδοκία Καραντζίκη